all de  schlechte kritike zum trotz hemer medan als zimli agnehm empfunde.. es isch e typischi asiatischi grossstadt: laermig zwar und hektisch, aber voll ok wemer noed wott lang bliibe.    d luet sind wieder total lieb und interessiert xi, vorallem de toubi isch vo afang a belageret worde: chum simer im hostel ueber dschwelle traette hend d jungs det alles ueber sini herkunft welle wuesse. und womer zum znachtaesse in stadtkern (wo grad e grossi "ramadhan-party" stattgfunde het) gange sind, hend sich um  eus ume e horde jungi versammlet gah. mit bahasa woerterbuech, little english und haend und fuess hemer versuecht es gsproech ufrechtzerhalte und so en luschtige abig verbracht.    d moschee sozaege als nachttischlaempli nebem bett, simer wieder mal am morge am 5i bim erste gebetsruef gweckt worde. villicht hets allah so welle, jedefalls hemer spontan eusi plaen fuerd witerreis gaenderet und sind anstatt uf bukit lawang mite garuda airways uf banda aceh gfloge.